stanford-oval/wikipedia huggingface dataset:
Brian Tracy
Ensimmäiset askeleet

Nuorempana Tracylle ei koulu maistunut ja hän joutuikin lopettamaan koulun kesken ennen valmistumistaan. Koulun jälkeen Tracy teki erilaisia ruumiillisia töitä, kunnes sai työpaikan tramppilaivalla. Hän kiersi aluksen mukana 8 vuotta, käyden kaiken kaikkiaan yli kahdeksassakymmenessä maassa viidellä mantereella.lähde?
Maihin palattuaan hän ei löytänyt muita töitä ja päätyi myyntitöihin, missä hän ei aluksi pärjännyt kovinkaan hyvin. Hän seurasi menestyvien myyjien työtä ja kysyi heidän menestyksensä syistä ja otti oppimaansa omaan käyttöön. Ensimmäisen vuotensa lopulla hän oli yrityksen huippumyyjien joukossa ja toisen vuotensa lopuksi hänet nimitettiin myyntijohtajaksi vastuullaan 95 ihmistä. Hän oli tuolloin 25-vuotias.
Kolmenkymmenen ikäisenä Tracy palasi Albertan yliopistoon missä hän suoritti maisterin tutkinnon liiketaloustieteissä.lähde?
Ammatillinen elämä

Vuoden 1981 alussa Tracy otti käyttöön "menestymisjärjestelmänsä", jota aluksi kutsuttiin nimellä "The Phoenix Seminar." Kolme vuotta myöhemmin, 1985, hän julkaisi päivitetyn version tästä seminaarista itse-opiskeluun tarkoitettuna audio-ohjelmana nimellä " Onnistumisen psykologia". Tracyn kirja Maximum Achievement on mukana yhtenä 50:stä menestymisen, motivaation ja johtamisen klassikoista jotka mainitaan TomButler-Bowdonin teoksessa 50 Success Classics (2004).lähde tarkemmin? Tracyn monien ammatillisten saavutusten lisäksi hän on myös jäsenenä the Heritage Foundationin, vaikutusvaltaisen Washington, D.C.-alueella sijaitsevan julkisen poliittisen tutkimusinstituutin johtoryhmässä (the Board of Trustees).
Hänen työnsä runko perustuu väljästi muiden menestymisen "gurujen" kuten Earl Nightingalen, Jim Rohnin ja Denis Waitleyn töihin. Jokin aika sitten hän aloitti Brian Tracy yliopiston, joka käyttää verkko-oppimista ja sen menetelmiä tarkoituksena auttaa yrittäjiä, yritysten omistajia ja myynnin ammattilaisia kehittämään itseänsä ja toimintaansa.
The Brian Tracy College of Business and Entrepreneurship Andrew Jackson yliopistossa (verkko-oppimiseen perustuva oppilaitos Hooverissa, Alabamassa), on nimetty hänen mukaansa ja perustuu hänen opetuksiinsa. Maaliskuussa 2008 Brian Tracy ja eräät hänen liikekumppaneistaan loivat iLearningGlobalin, joka on myös verkko-oppimisyhteisö, jonka tiedekunta muodostuu useista maailman tunnetuimmista puhujista ja kouluttajista.
Yksityiselämä

Brian Tracy on naimisissa pitkäaikaisen vaimonsa, Barbaran kanssa; heillä on neljä lasta, joista ainakin yksi työskentelee isänsä palveluksessa.lähde? Brian Tracyllä on kolme veljeä, Arnold, Dalmar, and Paul (nimet löytyvät Brian Tracyn teoksesta "Million Dollar Habits"; koska hän omistaa teoksen kolmelle veljelleen).
Julkaisut

Goals!: How To Get Everything You Want—Faster Than You Ever Thought Possible (2003) ISBN 978-1576752357
The Psychology of Selling: The Art of Closing Sales (1995) ISBN 978-0743520690
Focal Point (2001) American Management Association ISBN 0-8144-7278-8
Time Power: A Proven System for Getting More Done in Less Time Than You Ever Thought Possible (2004) American Management Association ISBN 0-8144-7247-8
Something for Nothing : The All-Consuming Desire that Turns the American Dream into a Social Nightmare (2005) ISBN 1-59555-038-0
The Power of Charm: How to Win Anyone over in Any Situation (2006) American Management Association ISBN 0-8144-7357-1
Eat that Frog: 21 Ways to stop Procrastination and get More Done in Less Time (2001) ISBN 1-58376-202-7
Get Paid More and Promoted Faster (2001) ISBN 1-58376-207-8
Victory!: Applying the Proven Principles of Military Strategy to Achieve Success in Your Business and Personal Life(2002) ISBN 0-8144-0750-1
Turbostrategy: 21 Powerful Ways to Transform your Business and Boost Your Profits Quickly (2003) ISBN 0-8144-7193-5
Getting Rich Your Own Way: Achieve All Your Financial Goals Faster Than You Ever Thought Possible (2004) ISBN 0-471-65264-4
Create Your Own Future: How to Master the 12 Critical Factors of Unlimited Success (2002) ISBN 0-471-25107-0
Be a Sales Superstar: 21 Great Ways to Sell More, Faster, Easier in Tough Markets (2002) ISBN 1-57675-175-9
Advanced Selling Strategies: The Proven System of Sales Ideas, Methods, and Techniques Used by Top Salespeople Everywhere (1995) ISBN 0-684-82474-4
The 100 Absolutely Unbreakable Laws of Business Success (2000) ISBN 1-57675-126-0
The 21 Success Secrets of Self-Made Millionaires: How to Achieve Financial Independence Faster and Easier Than You Ever Thought Possible (2001) ISBN 1-58376-205-1
Maximum Achievement: Strategies and Skills That Will Unlock Your Hidden Powers to Succeed (1993) ISBN 0-671-86518-8
Jones and the Salesman (1999)
Flight Plan: The Real Secret of Success (2008) ISBN 1-57675-497-9
Aiheesta muualla

Brian Tracy Internationalin kotisivut
iLearningglobal.tv (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB 
Muut:  IdRef
Trimetopriimi

| --- | --- |


Trimetopriimi
Systemaattinen (IUPAC) nimi
5-(3,4,5- trimetoksibentsyyli) pyrimidiini- 2,4- diamiini
Tunnisteet
CAS-numero: 738-70-5
ATC-koodi: J01EA01
PubChem CID: 5578
DrugBank: DB00440
Kemialliset tiedot
Kaava: C14H18N4O3 
Moolimassa: 290,32 g/mol
Farmakokineettiset tiedot
Hyötyosuus: 90–100 %
Metabolia: maksan kautta
Puoliintumisaika: 8–10 tuntia
Ekskreetio: renaalinen
Terapeuttiset näkökohdat
Raskauskategoria:  B3(AU) C(US) 
Reseptiluokitus:  POM (UK)  
Antotapa: Oraalinen
Trimetopriimi on bakteriostaattinen antibiootti, jota käytetään pääasiassa virtsatieinfektioiden hoitoon. Se vaikuttaa estämällä dihydrofoolihapporeduktaasi-nimisen entsyymin toimintaa, mikä puolestaan estää bakteereille tärkeän tetrahydrofoolihapon (C19H23N7O6) synteesiä. Bakteerit eivät pysty ottamaan foolihappoa (C19H19N7O6) ympäristöstään, jolloin ne eivät voi muodostaa riittävästi nukleotideja ja niiden DNA-replikaatio häiriintyy.
Trimetopriimi vaikuttaa useisiin grampositiivisiin ja gramnegatiivisiin bakteereihin, ja lisäksi muun muassa plasmodioihin ja toksoplasmaan. Yleisin virtsatieinfektion aiheuttaja, E. coli, on kehittänyt jo runsaasti trimetopriimille resistenttejä kantoja.
Trimetopriimilla on todettu olevan yhteisvaikutuksia mm. seuraavien lääkeaineiden kanssa: fenytoiini, digoksiini, dapsoni, tsidovudiini, rifampisiini, siklosporiini, pyrimetamiini, metotreksaatti ja barbituraatit.
Trimetopriimi vaikuttaa foolihapon metaboliaan, eikä sitä suositella raskauden aikana käytettäväksi.
Trimetopriimi voidaan yhdistää sulfonamideihin, mikä lisää valmisteen laajakirjoisuutta eri bakteereihin. Yhdistelmä on ominaisuudeltaan bakterisidinen eli bakteereja tappava.
Aiheesta muualla

Orion: Trimopan, valmisteyhteenveto (Arkistoitu – Internet Archive)
Kyoto Encyclopedia of Genes and Genomes (KEGG): Trimethoprim (englanniksi)
ChemBlink: Trimethoprim (englanniksi)
Tottijärvi

| Tottijärvi> Entinen kunta – nykyiset kunnat: Nokia |
| --- | --- |

 vaakuna :  sijainti 
Sijainti:  61°23′52″N, 023°20′34″E
Lääni:  Hämeen lääni
Kuntanumero:  852
Hallinnollinen keskus:  Tottijärvi
Perustettu:  
– emäpitäjä:  Vesilahti
Liitetty:  1976
– kuntaan:  Nokia
Pinta-ala:   km²   (1.1.1975)
– maa:  87,2 km²
Väkiluku:  1 040   (31.12.1975)
– väestötiheys:  12,43 as./km²
Tottijärvi on Hämeen läänissä sijainnut entinen Suomen kunta. Nykyisin sen alue kuuluu Pirkanmaahan eteläisenä osana Nokian kaupunkia. Tottijärvi oli Vesilahden kappeliseurakunta vuodesta 1685. Kunnallishallinto perustettiin 1860-luvulla, minkä myötä kunta itsenäistyi 1869. Vuonna 1906 Tottijärven kappeliseurakunta erotettiin Vesilahden emäseurakunnasta itsenäiseksi seurakunnaksi. Vuonna 1976 kunta liitettiin Nokiaan. Samalla Tottijärven seurakunta lakkautettiin ja yhdistettiin Nokian seurakuntaan. Tottijärven puukirkko on vuodelta 1841 ja sen vieressä oleva kellotapuli vuodelta 1764. Tottijärvi sijaitsee Pyhäjärven lounaisrannalla.
Tottijärven koulu, johon kuuluvat nykyisin peruskoulun luokat 1−6, aloitti toimintansa vuonna 1871. Entisessä Tottijärven kunnassa toimivat myös Joutsijoen ja Sorvan koulut. Joutsijoen koulu toimi 1926−1974. Entisessä koulurakennuksessa järjestetään nykyisin tapahtumia. Sorvan koulu toimi vuosina 1927−1967.
Tottijärven naapurikunnat ennen sen lakkauttamista olivat Nokia, Pirkkala, Vammala ja Vesilahti. Aikaisempia naapurikuntia olivat Vammalaan liitetyt Karkku ja Tyrvää sekä Nokiaan liitetty Suoniemi. Tottijärven vaakunan suunnitteli Ahti Hammar, ja se vahvistettiin vuonna 1958.
Tottijärven kirkolta Pajulahteen vievän tien varrella sijaitsee vuonna 1956 perustettu tanssilava Hämyslava.
Luonto

Tottijärven maisemakuvaa leimaa Pyhäjärvi ja siitä syvälle sisämaahan pistävät lahdet. Muita järviä on vain muutama. Entisen kunta-alueen länsiosassa virtaa Vesilahden Suonojärvestä alkunsa saava ja Sarkolassa Kuloveteen laskeva Lanajoki. Joessa on runsaasti koskia, joissa on ollut useita myllyjä. Maaston korkeuserot suurenevat entisen kunnan lounais- ja pohjoisosien metsäalueilla. Korkein maastonkohta on entisessä Tottijärven, Suoniemen ja Nokian rajojen yhtymäkohdassa sijaitseva, yli 160 metrin korkeuteen merenpinnasta ja lähes 90 metrin korkeuteen Pyhäjärven pinnasta ulottuva Kivipyykkivuori.
Historiaa

Muinaiseen Suur-Pirkkalaan kuulunut Tottijärvi on asutettu jo varhain, mistä kertovat sieltä löydetyt kivikautinen asuinpaikka ja kaksi senaikaista hautaa. Viimeistään vuonna 1346 Vesilahti erotettiin Pirkkalasta omaksi pitäjäkseen ja Tottijärvi jäi sen yhteyteen vuosisatojen ajaksi. Tottijärven ja Ylä-Sastamalan välinen raja määrättiin vuoden 1479 laamanninkäräjillä; tämä raja oli Tottijärven sekä Karkun ja Suoniemen välinen raja vuoden 1973 alkuun saakka. Rajan lounaisin kärki oli Tottijärven, Tyrvään, Karkun ja Vesilahden yhteinen rajapiste Velhonkanto nykyisen Vammalan ja Vesilahden välisen seututie 301:n varrella.
Paikasta on käytetty myös nimeä Totkijärvi. Legendan mukaan alue sai nimensä Totki-nimisestä koirasta, jonka Matti Kurki hukutti Hiisijärven avantoon, jottei se metelöisi sotaretkellä. Koira kuitenkin ryhtyi kummittelemaan Kurjelle. Järveä kutsuttiin myöhemmin Totkijärveksi, mistä sitten ehkä sai nimensä Laukon kartanolle kuulunut Tottijärven kartano ja siitä kappeli sekä kirkkopitäjä. Vanhin nimimaininta on Turun Tuomiokirkon Mustassakirjassa vuodelta 1416 muodossa Totkyrajerffuj.
Tottijärven kartanoa ei enää ole, mutta se oli 1400-luvulta lähtien vuoteen 1918 asti Laukon merkittävä rinnakkaiskartano. Tottijärven varhaisimpia omistajia 1400-luvulla olivat Johannes Anundinpoika ja Jeppe Kurki. Jeppe Kurjella oli Tottijärven ja Karkun rajalla juoksevassa Lanajoessa kuuluisa Hummerkosken mylly, Jepen mylly. Klaus Kurjen sisko Karin till Totkijärvi asui kartanossa Juho Olavinpojan kanssa 1510-luvulla. Kuuluisa sotapäällikkö Akseli Kurki asui kartanossa 1500-luvun lopulla. Kurjille kartano kuului vuoteen 1817 asti, jolloin se Laukon omistuksen myötä siirtyi arkkiatri Johan Agapetus Törngrenin perheelle.
1700-luvulta alkaen Tottijärven ja Laukon kartanot perustivat Tottijärven alueelle kymmeniä torppia. Useat niistä olivat normaalin maatilan kokoisia ja tulivat hyvin toimeen. 1900-luvun alussa kartanoiden työväestön asema kuitenkin heikkeni, mistä räikeimpänä esimerkkinä oli Laukon luteita ja rottia vilisevä taksvärkkipirtti. Torpparit aloittivat lakon 1906, mutta Laukon Herman Sigfrid Standertskjöld-Nordenstam päätti häätää lakkoilijat seuraavana keväänä. Lakkoja ja häätöjä käsiteltiin senaatissa ja kymmenissä julkaisuissa.
Tottijärvelle asutettiin viime sotien jälkeen Sakkolan siirtoväkeä.
Liikenne

Tottijärven luoteis- ja pohjoisosan kautta kulkee 1960-luvun alussa valmistunut Tampereen ja Turun välinen valtatie 9, joka on nykyisin Tampereen ja Rauman välinen valtatie 12. Tottijärven halki kulkenut, aikaisemmin mutkainen ja mäkinen Nokian ja Vesilahden välinen maantie on 1970- ja 1980-luvuilla peruskorjattu valtatie 12:lta Vesilahteen saakka. Lähin rautatieasema sijaitsee Nokialla ja lähin lentokenttä on Tampere–Pirkkalan lentoasema.
Pajulahden kylästä oli suuren osan 1900-lukua sulan veden aikana laivayhteys Tampereelle. Laivalla matkustaminen kuitenkin hiipui Lauttakylän Auto Oy:n aloitettua 1930-luvulla linja-autoliikenteen Tottijärven seudulla. Viimeinen tätä väliä liikennöinyt höyrylaiva Alho lopetti kulkunsa vuonna 1964 ja se on nykyisin hylkynä Pyhäjärven pohjassa Pirkkalassa.
Liikenne > Etäisyyksiä Tottijärveltä

Nokia 15 km
Rauma 115 km
Sastamala 25 km
Tampere 30 km
Turku 135 km
Kyliä

Tottijärveen kuuluu 14 kylää: Sorva, Lamminperä, Huhtaa, Pajulahti, Kirkonkylä, Joutsijoki, Joenpohja, Myllykylä, Metsäkulma, (Tottijärven) Rämsöö, Tolppa, Pohjanloukko sekä osa Palhon ja Vakkalan kylistä.
Vuosien 1960 ja 1970 taajamarajausten mukaan Tottijärvellä ei ollut lainkaan taajamia.
Väestö

Seuraavassa kuvaajassa on esitetty Tottijärven väestönkehitys kymmenen vuoden välein vuosina 1880–1970.
| Tottijärven väestönkehitys 1880–1970 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 1 185 | 1 185 |
| 1890 | 1890 |    | 1 304 | 1 304 |
| 1900 | 1900 |    | 1 418 | 1 418 |
| 1910 | 1910 |    | 1 573 | 1 573 |
| 1920 | 1920 |    | 1 287 | 1 287 |
| 1930 | 1930 |    | 1 424 | 1 424 |
| 1940 | 1940 |    | 1 217 | 1 217 |
| 1950 | 1950 |    | 1 324 | 1 324 |
| 1960 | 1960 |    | 1 268 | 1 268 |
| 1970 | 1970 |    | 1 114 | 1 114 |
Lähde: Tilastokeskus.
Murre

Tottijärven alueella puhutun kielen perustana on perihämäläinen murre, joka kuuluu hämäläismurteisiin. Perihämäläinen murrealue on hämäläismurteiden keskeisin alue. Perihämäläisellä murteella on 19 tyypillistä hämäläistä murrepiirrettä.
Aiheesta muualla

Nokian kylät: Tottijärvi (Arkistoitu – Internet Archive)
Kaarninen, Mervi: Tottijärven historia 1689–1998. Nokian kaupunki 1998
Raevuori, Yrjö: Laukon omistajia ja vaiheita. Laukon kartano 1963
| n k Pirkanmaan maakunnan kunnat |
| --- | --- |
Nykyiset kunnat:  Akaa  Hämeenkyrö  Ikaalinen  Juupajoki  Kangasala  Kihniö  Kuhmoinen  Lempäälä  Mänttä-Vilppula  Nokia  Orivesi  Parkano  Pirkkala  Punkalaidun  Pälkäne  Ruovesi  Sastamala  Tampere  Urjala  Valkeakoski  Vesilahti  Virrat  Ylöjärvi 
Entiset kunnat:  Aitolahti  Akaa  Eräjärvi  Ikaalisten epäitsenäinen kauppala  Ikaalisten maalaiskunta  Karkku  Keikyä  Kiikka  Kiikoinen  Kuhmalahti  Kuru  Kylmäkoski  Luopioinen  Längelmäki (osa)  Messukylä  Mouhijärvi  Mänttä  Pohjaslahti  Sahalahti  Suodenniemi  Suoniemi  Sääksmäki  Teisko  Toijala  Tottijärvi  Tyrväntö (osa)  Tyrvää  Vammala  Viiala  Viljakkala  Vilppula  Äetsä 
Tottijärvi ilmakuvassa
Kartta Nokian kuntaliitoksista, entisen Tottijärven alue keltaisella.
Trieste

| Trieste |
| --- | --- |

 lippu:  vaakuna
 Trieste
 Koordinaatit: 45°38′N, 13°48′E 
Valtio:   Italia
Alue:  Friuli-Venezia Giulia
Maakunta:  Trieste
Hallinto:  
 – Pormestari:  Roberto Dipiazza (Forza Italia)
Pinta-ala:  
 – Kokonaispinta-ala:  85,11 km²
Korkeus:  0–672 m
Väkiluku (31.12.2015):  204 420
 – Väestötiheys:  2 402 as./km²
 
 www.retecivica.trieste.it 
Infobox OKVirheellinen NIMI-arvo: 
Trieste antiikin Artemidoros ja Tergeste , (saks. Triest), (sloveeniksi Trst) on kaupunki Koillis-Italiassa, Triestenlahden pohjukassa. Siellä on runsaat 200 000 asukasta. Trieste on Friuli-Venezia Giulian hallintoalueen ja Triesten maakunnan pääkaupunki.
Historiaa

Trieste on ollut aina kulttuurien kohtauspaikka. Se oli Itävalta-Unkarin merkittävin satamakaupunki. Se liitettiin Italiaan vuonna 1918, kun Italia oli ensimmäiseen maailmansotaan liittyessään 1914 saanut liittolaisiltaan lupauksen asiasta. Toisen maailmansodan jälkeen se muodosti seitsemän vuoden ajan Triesten vapaa-alueen, joka oli liittoutuneiden (Jugoslavian) valvonnassa. Vuodesta 1954 alkaen Trieste on uudelleen kuulunut Italiaan. Kaupungin aikaisemmin Italialle kuuluneet lähialueet sen sijaan liitettiin Jugoslaviaan, jonka hajottua ne ovat kuuluneet osin Sloveniaan ja osin Kroatiaan. Rajavalvonnan tuomat hankaluudet vähenivät huomattavasti, kun nämä maat liittyivät 2000-luvulla EU:hun ja Schengenin sopimukseen.lähde?
Nähtävyyksiä

Trieste on kuuluisa arkkitehtuuristaan ja hiekkarannoistaan. Se muistuttaa edelleen enemmän Itävaltaa kuin Italiaa, ja sitä kutsutaankin toisinaan Pikku-Wieniksi.lähde?
Kaupungista kymmenen kilometrin päässä Triestenlahden rannalla oleva Miramaren linna, Castello di Miramare, on kaupungin tärkeimpiä nähtävyyksiä. Sen rakennutti Itävallan arkkiherttua Ferdinand Maximillian von Habsburg 1850-luvulla itselleen ja vaimolleen arkkiherttuatar Charlottelle residenssiksi. Linna ja sitä ympäröivä puutarha on nykyään museona.
Näkymä kaupunkiin
Kanava
Miramaren linna
Aiheesta muualla

Kuvia tai muita tiedostoja aiheesta Trieste Wikimedia Commonsissa
Trieste - Photo Guide - (Italian) (pdf)
Triesten maakunta
Duino-Aurisina | Monrupino | Muggia | San Dorligo della Valle | Sgonico | Trieste
Karra

| Karra> Henkilötiedot |
| --- | --- |
Syntynyt: 24. heinäkuuta 1992 New Jersey, Yhdysvallat
Ammatti:  laulaja, lauluntekijä, tuottaja, vokalisti
Muusikko
Laulukielet:  englanti
Aktiivisena:  2016-
Tyylilajit:  tanssipop, pop
Levy-yhtiöt:  Dim Mak, Monstercat, Spinnin’ Records, Universal Music
  [ Muokkaa Wikidatassa ] [ ohje ]  
Karra (oikealta nimeltään Karra Jillian Madden, s. 24. heinäkuuta 1992 New Jersey, Yhdysvallat) on yhdysvaltalainen laulaja, lauluntekijä, musiikkituottaja ja vokalisti. Hän sekä aloitti kaupallisen musiikkiuransa että nousi suuren yleisön tietoon vuonna 2016 esiinnyttyään Unlike Pluton kappaleella "Searching For You". Hän on tehnyt uransa aikana yhteistyötä muun muassa Armin van Buurenin, Habstraktin, KSHMRin, Steve Aokin ja Seven Lionsin kanssa. Hän omistaa Reid Stefanin kanssa levy-yhtiön nimeltään Lazer Jungle Studios.
Karra on kotoisin New Jerseystä, mutta hän asuu Las Vegasissa Nevadassa. Ennen Las Vegasiin muuttoa hän on asunut Los Angelesissä Kaliforniassa. Hän kiinnostui musiikista jo nuoressa iässä kun hänen äitinsä opetti tätä kotona lauluvalmentajana. Musiikkia hän alkoi tehdä täysin itsenäisesti 11-12 vuoden iässä. Hän opiskeli muusikoksi Belmontin yliopistossa Nashvillessä.
Diskografia > Singlet

Pääartistina
No Evil (2020)
Underwater (2021)
Tempo (2021)
Money On My Mind (2021)
Obstacle (2022)
Vierailevana artistina
Searching for You (Unlike Pluto, mukana Karra ja Eric Zayne) (2016)
Where We Are (Ryos, mukana Karra) (2016)
Make Me Move (Culture Code, mukana Karra) (2016)
Ice (The Jackal, mukana Karra) (2016)
Undiscovered (Ashley Wallbridge, mukana Karra) (2017)
Down For Anything (Sam Feldt & Möwe, mukana Karra) (2018)
On My Own (Far Out, mukana Karra) (2018)
Devil Inside Me (KSHMR & Kaaze, mukana Karra) (2019)
Tell Me (PVLSE, mukana Karra) (2020)
Scare Me (Lum!x, KSHMR, Gabry Ponte, mukana Karra) (2020)
Slow (KSHMR & Mahmut Orhan, mukana Karra) (2021)
Stream High (Syndrome, mukana Karra) (2021)
The World We Left Behind (KSHMR, mukana Karra) (2021)
Where My Heart Goes (Amidy, mukana Karra) (2021)
Trooppi (kirjallisuus)

Trooppi on kirjallisuudessa kuvallinen ilmaus, kielikuva tai retorinen kuvio, jossa sanoja käytetään niiden kirjaimellisesta merkityksestä poikkeavalla tavalla. Trooppeihin lukeutuvat esimerkiksi metafora, metonymia, synekdokee, antiteesi ja ironia. Alkuperäisen määritelmänsä lisäksi trooppi on alkanut tarkoittaa toistuvia teemoja, keinoja ja kliseitä, jotka esiintyvät yleisesti luovissa teoksissa ja tarinoissa.
Karsinnat Baseballin Euroopan-mestaruuskilpailuihin 1983

Kesällä 1982 pelattiin Belgian Antverpenissä kuuden joukkueen välinen baseball turnaus nimeltään North European Cup. Turnaukseen osallistui kuusi joukkuetta, joista Alankomaat B-joukkueellaan. Ranskan, Tanskan ja Suomen osalta kyseessä oli myös karsinta vuoden 1983 Euroopan-mestaruuskilpailuihin. Belgialla ja Alankomailla oli jo edustusoikeus, ja jostakin syystä Iso-Britannia ei osallistunut EM-karsintaan. Paikan EM-kilpailussa sai Ranska.
Tulokset

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Alankomaat B | 4 | 4 | 0 | 1.000 |  | 7-1 | - | 25-0 | 26-0 | 45-0 |
|  Belgia | 4 | 3 | 1 | .750 | - |  | 11-1 | 15-2 | 24-1 | - |
|  Ranska | 4 | 3 | 1 | .750 | - | - |  | 17-7 | 17-7 | 20-3 |
|  Iso-Britannia | 4 | 1 | 3 | .250 | - | - | - |  | - | 19-3 |
|  Tanska | 4 | 1 | 3 | .250 | - | - | - | - |  | 12-7 |
|  Suomi | 4 | 0 | 4 | .000 | - | - | - | - | - |  |
Leo Tolstoi

| Leo Tolstoi |
| --- | --- |
 Sergei Prokudin-Gorskin vuonna 1908 ottama värivalokuva Leo Tolstoista.
Henkilötiedot
Syntynyt: 9. syyskuuta 1828 Jasnaja Poljana, Tulan kuvernementti, Venäjän keisarikunta
Kuollut: 20. marraskuuta 1910 (82 vuotta) Astapovo, Rjazanin kuvernementti, Venäjän keisarikunta
Kansalaisuus:  venäläinen
Kirjailija
Salanimi: Л. Н. 
Äidinkieli: venäjä
Tuotannon kieli: venäjä
Kirjallinen suuntaus: realismi
Esikoisteos:  Lapsuus, poikaikä, nuoruus (1852–1857)
Pääteokset:  Sota ja rauha (1865–1869) Anna Karenina (1875–1877)
 Nimikirjoitus
Aiheesta muualla
tolstoy.ru
Löydä lisää kirjailijoitaKirjallisuuden teemasivulta
Leo Tolstoi (ven. Лев Никола́евич Толсто́й, Lev Nikolajevitš Tolstoi  [ˈlʲef nʲɪkɐˈla(j)ɪvʲɪtɕ tɐlˈstoj] (ohje)); (9. syyskuuta (J: 28. elokuuta) 1828 Jasnaja Poljana, Tulan kuvernementti, Venäjän keisarikunta – 20. marraskuuta (J: 7. marraskuuta) 1910 Astapovo, Rjazanin kuvernementti, Venäjän keisarikunta) on yksi tunnetuimmista venäläisistä kirjailijoista.
Leo Tolstoin tunnetuimpia teoksia ovat Sota ja rauha (1865–1869) sekä Anna Karenina (1875–1877). Tyyliltään hän edustaa realismia. Tolstoi oli myös merkittävä yhteiskunnallinen ja uskonnollinen ajattelija.